
Ehitusloa väljastamine 

1. ASJAOLUD JA MENETLUSE KÄIK

Läbivaatamiseks laekus Puškini tn 62 üksikelamu püstitamiseks õigesti vormistatud ehitusloa taotlus koos makstud riigilõivu maksekorralduse koopiaga ning ehitusprojektidega. Ehitusprojektid vaatasid läbi märkusteta, kooskõlastasid või kiitsid heaks:

Ida-Eesti Päästekeskus;

Linnavara- ja Majandusamet;

Arhitektuuri- ja Linnaplaneerimise Ameti direktor 
Projekti läbivaatamisel on avastatud, et.

Seletuskirjas puudub kavandava üksikelamu vastavus energiatõhususe miinimumnõuetele;

Puuduvad tehnilised tingimused hoone veevarustuse ja kanalisatsiooni ühenduseks olemasolevatesse vee- ja kanalisatsioonivõrkudesse 

2. ÕIGUSLIKUD JÄRELDUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 20. märtsi 2003. a määrus nr 10/12 „Narva Linnavalitsuse ehitusloa ja kasutusloa väljaandmise õiguse delegeerimine”. 

2.3. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-is 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, ning tasuda riigilõiv.

2.4. Ehitusseaduse § 3 lõike 7 kohaselt Ehitise soojustus ning kütte-, jahutus- ja ventilatsioonisüsteemid peavad tagama ehitises tarbitava energiahulga vastavuse ehitise asukoha klimaatilistele tingimustele ning ehitise kasutamise otstarbele. Sisekliima tagamisega hoone konstruktsioonid ja tehnosüsteemid peavad olema projekteeritud ja ehitatud hoonete energiakasutuse tõhustamise miinimumnõuete (edaspidi energiatõhususe miinimumnõuded) kohaselt. Energiatõhususe miinimumnõuded on olemasolevate ja ehitatavate hoonete summaarse energiatarbimise piirmäärad, lähtudes hoonete kasutamise otstarbest ja arvestades nende tehnilisi näitajaid, või tehnosüsteemidele esitatavad nõuded, et mõõta nende efektiivsuse ja toimimisega seotud näitajaid.
3. OTSUS

3.1. Väljastada ehitusluba  Puškini tn 62 üksikelamu püstitamiseks.
3.2. Kohustada ehitise omanikku enne ehitustööde alustamist esitama ehitusloa väljastajale ehitusprojekti seletuskirja osa, kus on välja töötatud projekteeritud hoone vastavus energiatõhususe miinimumnõuetele. 
3.3. Ehitusluba ei laiene töödele väljas poole Puškini tn 62 krunti.

3.2. Kasutusloa saamiseks kohustada Puškini tn 62 omanikku esitama ehitusloa väljastajale koos kasutusloa taotlusega taotlused välisvee- ja väliskanalisatsiooni kasutamiseks. 

4. RAKENDUSSÄTTED

4.1. Korraldus jõustub seadusega ettenähtud korras..
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

